Kaal ütles Delfile, et kui midagi ei muutu, peaks 30. juunil olema tema viimane tööpäev Tallinna loomaaia direktorina. "Viimane karikas ongi see, et vanus (70) keeras ette," ütles Kaal, kes pidas väärikat juubelit möödunud reedel.
Tallinna abilinnapea Mihhail Kõlvart kinnitas, et Mati Kaal esitas lahkumisavalduse täna ning lähiajal korraldatakse konkurss uue loomaaia direktori ametikohale. "Me loodame, ja ma arvan, et see kokkulepe on ka olemas, et Mati jääb ka edaspidi loomaaeda mitte ainult sümbolina vaid ka nõunikuna. Selleks on talle ka ette nähtud töökoht," ütles Kõlvart.